Сирдарёда тошқин сабаб эвакуация қилинган 71 минг одам уйига қайтди | Qalampir.uz\nСирдарёда тошқин сабаб эвакуация қилинган 71 минг одам уйига қайтди\nЖамият\t09 Май 18:54 7221\n1 май “Сардоба” сув омбори тўғони ёрилиши натижасида юзага келган тошқин натижасида 100 мингга яқин аҳоли эвакуация қилинди. Уларнинг анчагинаси эса ҳозир уйсиз қолган. Тошқин пасқам уйларни оқизиб кетган. Шунга қарамай офат юз берганидан бир ҳафта ўтиб, эвакуация қилинган одамларнинг 70 мингдан ортиғи ўз уйига қайтди.\nФавқулодда вазиятлар вазирлиги берган маълумотга кўра, Сирдарё вилоятида тошқин оқибатида зарар кўрган уйлар, ижтимоий бинолар яна қайта тикланмоқда. Яшаш учун яроқсиз уйлар бузилиб, жойларда муҳандислик-коммуникация тармоқларини тиклаш чоралари кўрилмоқда.\nМуҳими, 71 307 нафар аҳоли Оқолтин, Мирзабод ва Сардоба туманидаги хонадонларига қайтиб келди.\nШунингдек, Миллий гвардия ходимлари томонидан 343 вайрон бўлган уйларда тозалаш ишлари олиб борилган бўлса, Прокуратура вакиллари 6107 та кадастр ҳужжатларидан 3338 таси қайта тиклашга эришдилар. Бундан ташқари, йўқолган 3 517 паспортдан 482 та, 61 та ҳайдовчилик гувоҳномадан 11 таси қайта тикланди.\nУмумий майдони 1 213 796 квадрат метр бўлган 1604 объектда Мудофаа вазирлигининг 8 та махсус бўлинмаси томонидан дезинфекция ишлари олиб борилди.\nБу каби тадбирлар, қўшни Қозоғисғон Республикасида ҳам олиб борилмоқда. Жумладан, Туркистон вилояти Жеттисой ва Мақтаарал туманларининг тошқиндан зарар кўрган ҳудудларида 70 000 дан ортиқ куб метр сув тортиб чиқарилди. Шу билан бирга 6500 метр узунликда коллектр қазиш ва тозалаш ишлари амалга оширилди. Тадбир давомида 11 000 куб метр чиқиндилар олиб ташланди. Табиий офат оқибатларини бартараф этиш ишлари давом этмоқда\nСирдарё сув омбори\n25 Май 16:12 44312\n26 Май 14:40 41789\n25 Май 23:18 39046\n26 Май 09:01 28508\n27 Май 20:39 28078